**11η ΣΥΝΕΔΡΙΑ**

## ΔΑΦΝΗ ΓΚΑΝΑ – ΔΗΜΟΥ ΜΑΡΙΑ

**Δραστηριότητα**

**Δραστηριότητα 5: Δραστηριότητες για το cyberbullying**

Παίρνοντας υπόψη τα σχετικά στοιχεία (ορισμούς, ιστοσελίδες, καλές πρακτικές, παιχνίδια κ.λπ.) που υπάρχουν στο κείμενο για τον εκφοβισμό και τον κυβερνοεκφοβισμό, οι επιμορφούμενοι καλούνται να δημιουργήσουν δραστηριότητες ή ένα σενάριο για εφαρμογή στην τάξη με στόχο να ενημερώσουν τους μαθητές και τους καθοδηγήσουν στην αντιμετώπιση του φαινομένου.

### μ – σενάριο

**1. Τίτλος**

 «Παρενόχληση/Εκφοβισμός μέσω Διαδικτύου».

**2. Γνωστικό αντικείμενο ή γνωστικά αντικείμενα**

Η συγκεκριμένη διδασκαλία αφορά ένα ευρέως διαδεδομένο φαινόμενο που είναι ο ηλεκτρονικός εκφοβισμός (cyberbullying).

Το σενάριο χωρίζεται σε τρία μέρη. Στο πρώτο μέρος οι μαθητές, αποσαφηνίζουν την έννοια και προβληματίζονται για τις επιπτώσεις τόσο τις συναισθηματικές όσο και τις ψυχολογικές. Στο δεύτερο μέρος, μέσω αληθοφανών ιστοριών και παιγνιδιού μνήμης, οι μαθητές μαθαίνουν πως πρέπει να αντιδρούν σε περίπτωση του ηλεκτρονικού εκφοβισμού. Τέλος στο τρίτο μέρος οι μαθητές αλληλεπιδρώντας με ερωτήσεις πολλαπλών επιλογών και σωστού-λάθους αξιολογούν τις γνώσεις και τις στάσεις τους καταλήγοντας στα σωστά συμπεράσματα.

**3. Τάξη ή τάξεις στις οποίες απευθύνεται**

Ανώτερες τάξεις της πρωτοβάθμιας εκπαίδευσης.

**4. Διδακτικοί στόχοι ή αναμενόμενα αποτελέσματα**

Μετά το πέρας της διδασκαλίας οι μαθητές αναμένεται να:

* Να αναγνωρίζουν τις περιπτώσεις ηλεκτρονικού εκφοβισμού (cyberbullying)
* Να χρησιμοποιούν αποτελεσματικές μεθόδους αντιμετώπισης του

**5. Συνοπτική περιγραφή**

Για την υλοποίηση του μαθήματος απαιτούνται ένας υπολογιστής ανά δύο μαθητές, ένας βιντεοπροβολέας και διαδίκτυο.

Η εκτιμώμενη διάρκεια του σεναρίου είναι δύο (2) διδακτικές ώρες.

Κατά την πρώτη ώρα θα δοθεί ένα φύλλο εργασίας όπου εκεί οι μαθητές καλούνται να απαντήσουν στην ερώτηση αν έχουν δεχθεί κάποια στιγμή της ζωής τους κάποιο ειρωνικό, ενοχλητικό, προσβλητικό μήνυμα από το διαδίκτυο, που να τους έκανε να αισθανθούν άσχημα και σε περίπτωση θετικής απάντησης τους ζητείται να γίνει περιγραφή. Οι απαντήσεις των μαθητών θα καταγράφουν στον πίνακα από τον εκπαιδευτικό.

Με αφορμή πραγματικό περιστατικό όπου δημιουργήθηκε ψεύτικο προφίλ στο facebook με σκοπό τον χλευασμό συμμαθητή και την αποστολή απειλητικών και προσβλητικών μηνυμάτων θα ζητηθεί από τους μαθητές να χωριστούν σε ομάδες των τεσσάρων (4) ατόμων και να καταγράψουν σε ένα φύλλο εργασίας την γνώμη τους για τα εξής θέματα:

* Τι είναι για αυτούς γενικά η παρενόχληση και ο εκφοβισμός
* Πως μπορεί να συμβεί παρενόχληση – εκφοβισμός μέσω του Διαδικτύου ή των κινητών τηλεφώνων
* Γιατί πιστεύουν ότι συμβαίνει αυτό το φαινόμενο

Έπειτα εκπρόσωπος κάθε ομάδας θα παρουσιάσει τις απαντήσεις στην ολομέλεια της τάξης.

Στην συνέχεια θα ακολουθήσει συζήτηση σχετικά με τα όσα έχουν αναφέρει οι μαθητές προκειμένου με την βοήθεια του καθηγητή να οριοθετήσουν την έννοια της ηλεκτρονικής παρενόχλησης (cyberbullying).

Κατά την δεύτερη ώρα οι μαθητές θα παρακολουθήσουν ένα βίντεο (<http://is.gd/cyberbullying> ), διάρκειας 7 λεπτών, το οποίο παρουσιάζει ένα περιστατικό παρενόχλησης σε σχολική κοινότητα μέσω Διαδικτύου και κινητού τηλεφώνου. Η προβολή του βίντεο γίνεται με σκοπό να ενθαρρύνουμε τα παιδιά να σημειώσουν τον κάθε ρόλο και πως αυτοί συμμετέχουν στην παρενόχληση.

Τέλος θα δοθούν στους μαθητές κάποια φύλλα εργασίας προκειμένου να επιτευχθεί περαιτέρω ανάπτυξη και επεξεργασία του θέματος και να κληθούν οι μαθητές να πάρουν θέση για συγκεκριμένες επιλογές.

**6. Φύλλα εργασίας**

**1ο Φύλλο Εργασίας (πρώτης ώρας)**

Είχες ποτέ εσύ ή κάποιος γνωστό σου κάποιο ειρωνικό, ενοχλητικό, προσβλητικό ηλεκτρονικό μήνυμα από το διαδίκτυο; Κάτι που σε έκανε να αισθανθείς άσχημα; Αν ναι περιέγραψε παρακάτω.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2ο Φύλλο εργασίας**

Παρακολουθήστε το διαδραστικό βίντεο και απαντήστε στις ερωτήσεις

<http://aesop.iep.edu.gr/node/15703/4018>.

Στην συνέχεια μεταφερθείτε στον ακόλουθο σύνδεσμο: <http://aesop.iep.edu.gr/node/15703/4019>, διαβάστε τις ιστορίες, απαντήστε στις ερωτήσεις του κουίζ και ελέγξτε τις απαντήσεις σας.

**3ο Φύλλο Εργασίας**

**Να απαντήσετε στις παρακάτω ερωτήσεις στηριζόμενοι σε όσα συζητήθηκαν την προηγούμενη ώρα:**

1. Τι κατά τη γνώμη σας πρέπει να κάνει ο κάθε *μαθητής* προκειμένου να *προλάβει* ένα περιστατικό παρενόχλησης ή εκφοβισμού μέσω διαδικτύου και κινητών τηλεφώνων;

2. Τι κατά τη γνώμη σας πρέπει να κάνει ο κάθε *μαθητής* προκειμένου να *αντιμετωπίσει* ένα περιστατικό παρενόχλησης ή εκφοβισμού μέσω διαδικτύου και κινητών τηλεφώνων;

3. Τι κατά τη γνώμη σας πρέπει να κάνουν *οι εκπαιδευτικοί και ο Διευθυντής* προκειμένου να *προλάβουν* ένα τέτοιο περιστατικό;

4. Τι κατά τη γνώμη σας πρέπει να κάνουν *οι εκπαιδευτικοί και ο Διευθυντής* προκειμένου να *αντιμετωπίσουν* ένα τέτοιο περιστατικό;

5. Τι *σας άρεσε* αυτές τις δύο ώρες που συζητήσαμε με αφορμή την ταινία;

6. Τι θα μπορούσαμε *να κάνουμε καλύτερα*;

**Φύλλο Αξιολόγησης**

Να μεταφερθείτε στο ακόλουθο σύνδεσμο: [**https://saferinternet4kids.gr/quiz-saferinternet4kids/quiz-cyberbullying/**](https://saferinternet4kids.gr/quiz-saferinternet4kids/quiz-cyberbullying/)και να απαντήσετε στις ερωτήσεις του κουίζ.

**7. Πρόσθετα στοιχεία**

Δεν υπάρχουν